Κάρολος Γκύντερ του Σβάρτσμπουργκ-Ζόντερσχαουζεν

Ο Κάρολος Γκύντερ (, 7 Αυγούστου 1830 - 28 Μαρτίου 1909) του Οίκου του Σβάρτσμπουργκ ήταν ο κυβερνήτης του Πριγκιπάτου του Σβάρτσμπουργκ-Ζόντερσχαουζεν, συστατικού κράτους της Γερμανικής Αυτοκρατορίας, και επικεφαλής του Οίκου του Σβάρτσμπουργκ από τις 17 Ιουλίου 1880 μέχρι το τέλος του.

 Διάδοχος πρίγκιπας 
Γεννήθηκε στην Άρνστατ, το τρίτο παιδί και ο δεύτερος γιος του Γκύντερ Φρειδερίκου Καρόλου του Σβάρτσμπουργκ-Ζόντερσχαουζεν και της Μαρίας του Σβάρτσμπουργκ-Ρούντολστατ. Το τέλος του μεγαλύτερου αδελφού του, Γκύντερ, το 1833, έβαλε τον Κάρολο Γκύντερ σε άμεση σειρά για το θρόνο. Ως εκ τούτου, με την παραίτηση του πάππου του, Γκύντερ Φρεδερίκου Κάρολου Α ́, στις 19 Αυγούστου 1835, έγινε διάδοχος πρίγκιπας του πατέρα του, ο οποίος έγινε πρίγκιπας ως Γκύντερ Φρειδερίκος Κάρολος Β΄.

Το 1850 ο διάδοχος Κάρολος Γκύντερ ενεγράφη στο Πανεπιστήμιο της Βόννης για να ξεκινήσει τις σπουδές του στο δίκαιο και τη λογοτεχνία. Επίσης, το 1850 ξεκίνησε μία σταδιοδρομία στον πρωσικό στρατό, διορισμένος ως υπολοχαγός (οberleutnant). Δύο χρόνια αργότερα, αναβιβάστηκε στο βαθμό του λοχαγού (rittmeister), πριν προαχθεί, μία φορά ακόμη, στο βαθμό του ταγματάρχη (major) το 1855.

Στις 12 Ιουνίου 1869 ο διάδοχος Κάρολος Γκύντερ νυμφεύτηκε στο Άλτενμπουργκ τη Μαρία Γασπαρίνα της Σαξονίας-Αλτεμβούργου, κόρη του Εδουάρδου της Σαξονίας-Αλτεμβούργου.

 Κυβερνών πρίγκιπας 
Στις 17 Ιουλίου 1880, μετά την παραίτηση του πατέρα του λόγω πάθησης των ματιών, ο κληρονομικός πρίγκιπας Κάρολος Γκύντερ τον διαδέχτηκε ως κυβερνών πρίγκιπας και επικεφαλής του Οίκου του Σβάρτσμπουργκ.Almanach de Gotha (1909). p. 94 Κατά  τη διάρκεια της εξουσίας του, έκανε προόδους στο εκπαιδευτικό σύστημα του πριγκιπάτου, ανοίγοντας ένα κρατικό σχολείο και εγκαταστάσεις εκπαίδευσης διδασκάλων.

Καθώς ο γάμος του Καρόλου Γκύντερ δεν έφερε παιδιά, ο επίδοξος διάδοχος του θρόνου ήταν ο μικρότερος αδελφός του, Γκύντερ Λεοπόλδος (1832 - 1906). Το 1890 οι δύο αδελφοί προκάλεσαν ένα σκάνδαλο στη Γερμανία, όταν ήρθαν σε ρήξη: όταν ο Λεοπόλδος επιθύμησε να παντρευτεί, ο Κάρολος Γκύντερ του είπε ότι αν καμία βασιλική γυναίκα δε συμφωνούσε να τον παντρευτεί, ο Λεοπόλδος θα νυμφευόταν μία κοινή.

Καθώς ο αδελφός του παρέμεινε ανύπαντρος και ο Κάρολος Γκύντερ άτεκνος, ο κύριος κλάδος Σβάρτσμπουργκ-Ζόντερσχαουζεν του Οίκου ήταν στο χείλος της εξάλειψης, χωρίς να έχουν απομείνει άλλοι πρίγκιπες. Ο πριγκιπικός Οίκος του Σβάρτσμπουργκ αποτελείτο από δύο κλάδους: ο Ζόντερσχαουζεν ήταν ο κύριος και ο Σβάρτσμπουργκ-Ρούντολστατ ο νεότερος κλάδος. Σύμφωνα με τη Συμφωνία του Οίκου της 7ης Σεπτεμβρίου 1713, με την εξάλειψη ενός κλάδου, το πριγκιπάτο θα μεταβιβαστεί στον επιζώντα κλάδο. Ωστόσο, καθώς ο κλάδος του Ρούντολστατ απειλήθηκε επίσης με εξαφάνιση στις 21 Απριλίου 1896, ο πρίγκιπας Κάρολος Γκύντερ συμφώνησε με τις υπόλοιπες δυναστείες, τον αδελφό του, Λεοπόλδο, και τον εξάδελφό του, Γκύντερ Βίκτωρα του Σβάρτσμπουργκ-Ρούντολστατ, ότι ο μοργανατικός συγγενής τους, Ζίτσο του Λόιτενμπεργκ, θα γίνει μέλος του πριγκιπικού Οίκου με πλήρη διαδοχή. Η απόφασή τους έγινε νόμος την 1 Ιουνίου 1896.Zeydel, Edwin H. (1919) Constitutions of the German Empire and German States. P 411

Το 1906 ο πρίγκιπας Κάρολος Γκύντερ τραυματίστηκε σοβαρά σε ένα ατύχημα κυνηγιού. Πέρασε τα υπόλοιπα χρόνια τής ζωής του σε νοσοκομειακό κρεβάτι, και απεβίωσε σε ένα σανατόριο στη Δρέσδη το 1909 σε ηλικία 78 ετών. Καθώς ο αδελφός του και κληρονόμος του Πρίγκιπα, Λεοπόλδος, είχε αποβιώσει το 1906, τον πρίγκιπα Κάρολο Γκύντερ τον διαδέχθηκε ο εξάδελφός του, Γκύντερ Βίκτωρ, στον οποίο και τα δύο πριγκιπάτα του Σβάρσμπουργκ περιήλθαν σε προσωπική ένωση.

Οικογένεια
Στις 12 Ιουνίου 1869 ο Κάρολος Γκύντερ νυμφεύτηκε στο Άλτενμπουργκ τη Μαρία Γασπαρίνα των Βέττιν, κόρη του Εδουάρδου της Σαξονίας-Αλτεμβούργου. Δεν απέκτησαν απογόνους.

Πρόγονοι

 Αναφορές 

Κατηγορία:Οίκος του Σβάρτσμπουργκ